కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
2.0 ట్రైలర్ ఈవెంట్: రాజమౌళికి నేను పెద్ద అభిమానిని.. శంకర్ స్క్రీన్‌పై జక్కన్న
2.0 ట్రైలర్ విడుదల కార్యక్రమంలో దర్శకుడు శంకర్‌ను అనుకోని అతిథి పలకరించారు. ఆయన మరెవరో కాదు మన జక్కన్న రాజమౌళి. ఆయన గురించి శంకర్ ఏమన్నారో చూడండి.
Samayam Telugu | Updated:
Nov 3, 2018, 07:19PM IST
2.0 ట్రైలర్ ఈవెంట్: రాజమౌళికి నేను పెద్ద అభిమానిని.. శంకర్ స్క్రీన్‌పై జక్కన్న
2.0 ట్రైలర్ మెగా ఈవెంట్ చెన్నైలోని సత్యం థియేటర్లో జరుగుతోంది. మరికొద్ది సేపటిలో ఈ ట్రైలర్ ప్రేక్షకుల ముందుకు రానుంది. ఈ సందర్భంగా ఈ సినిమా దర్శకుడు శంకర్‌కు ప్రముఖ దర్శకులు, నటులు శుభాకాంక్షలతో ముంచెత్తారు. ముఖ్యంగా ‘బాహుబలి’ సీరిస్‌లతో దక్షిణాది సినిమా సత్తా చాటిన రాజమౌళి కూడా ప్రత్యేకంగా విష్ చేశారు.
రాజమౌళి ప్రత్యేక వీడియో ద్వారా శంకర్‌ను అభినందించారు. ఈ వీడియోను వేదికపై ఉన్న స్క్రీన్‌పై ప్రదర్శించారు. రాజమౌళి మాట్టాడుతూ.. యావత్ భారత దేశం గర్వపడేలా.. ఇంతటి భారీ చిత్రాన్ని నిర్మిస్తున్నందుకు చాలా సంతోషంగా ఉందని తెలిపారు. రూ.500 కోట్ల బడ్జెట్‌తో సినిమా అంటే మాటలు కాదని, అంత ఒత్తిడి తట్టుకుని ఈ సినిమా ఎలా నిర్మించగలిగారని అడిగారు. అలాగే, ‘రోబో’ సినిమా తర్వాత రజనీకాంత్ అభిమానులు ఈ సినిమాపై చాలా ఎక్స్‌పెక్టేషన్స్ పెట్టుకుని ఉంటారని.. అది బడ్జెట్ కంటే మరింత భారమైనదని, దాన్నీ మీరు ఎలా రీచ్ అవుతారనేది ఆసక్తికలిగిస్తోందన్నారు. రాజమౌళి సందేశంపై శంకర్ స్పందిస్తూ.. రాజమౌళికి తాను పెద్ద అభిమానినని తెలిపారు. ఒత్తిడిని ఎదుర్కోడానికి ఏకైక పరిష్కారం.. ఎక్కువగా పనిచేయడం మాత్రమేనని, ఈ విషయంలో తాను అన్నీ సరిగానే చేశానని భావిస్తున్నానని తెలిపారు. ‘రోబో’లో చిట్టిలా కనిపించిన రజనీకాంత్ ‘2.0’లో జెయింట్ చిట్టిగా కనిపిస్తారని, అంతేగాక ఇంకా ఎన్నో సర్‌ప్రైజ్‌లు ఈ సినిమాలో ఉన్నాయని, తప్పకుండా ఈ సినిమా అభిమానుల అంచనాలను అందుకుంటుందని భావిస్తున్నానని తెలిపారు.
Watch Trailer here: శంకర్ అద్భుత సృష్టి ‘2.0’ ట్రైలర్ ఇదిగో.. +
5 ఫోర్స్ అంటే ఇదే..: ఈ సినిమాలో ఐదో ఫోర్స్ చూపిస్తున్నానని శంకర్ తెలిపారు. సాధారణంగా సైన్స్‌లో నాలుగే ఫోర్స్‌లు ఉంటాయన్నారు. ‘‘గ్రావిటేషనల్ ఫోర్స్, ఎలక్ట్రో ఫోర్స్, వీక్ న్యూ్క్లియర్, స్ట్రాంగ్ న్యూక్లియర్ మాత్రమే ఉంటాయని, వీటన్నికంటే బలమైనదే 5వ ఫోర్స్ (ఫిఫ్త్ ఫోర్స్). ఇది నెగటివ్ ఎనర్జీ. దీన్ని కనిపెట్టడం చాలా కష్టం’’ అని తెలిపారు. 3.0 సినిమా ఉంటుందా అనే ప్రశ్నకు శంకర్ స్పందిస్తూ.. తనకు చిన్ని చిన్న ఐడియాలు ఉన్నాయని, తప్పకుండా పరిశీలిస్తానని తెలిపారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.